Den Vest-Sjællandske Avis, 1817-11-06
- De officielle Depescher til Compagniet fra General-Gouverneuren i Ostindien Lord Moira, nu Marqvien af Hastings, og fra Hr. Elliot, Gouverneur i Madras, ere overbragte af Captain Hall paa Chaluppen Lyra; de melde, at en almindelig Krig med Mahratterne er brudt ud, da disse have angrebet Distriktet Cuttak (som ligger syd for Bengalen ved Floden Mahanada) et Land, hvori mange Musseliner blive forarbeidede, og som Rajahen af Nagpour ifølge en Tractat, som den daværende General-Gouverneur Lord Vellesley sluttede med ham, maatte i 1803 aftræde til Compagniet. Ved dette Angreb har Communicationen imellem Calcutta og Madras været afbrudt i 3 Uger (Angrebet er altsaa skeet af de østlige Mahratter, og de Lande som støde til Cuttak staae under Rajahen af Berar, som residerer i Nagpour; den nærværende er en Søn af den berømte Senah=Saheb-Subah RagodschiBunsla, som døde i 1816, og er en Descendent af Mahratterstatens Stifter, den berømte Samadschiat Englænderne have forlangt at holde en Armee paa 7000 Mand i hans Stater, og som allerede hans Fader afslog, har formodentligen givet Anledning til Krigens Udbrud). At Englænderne søge at holde Tropper i de Jndiske Fyrsters Lande er et Middel til at holde dem i Tømme, men giver ogsaa Anledning til Udbrud af Krige, saaledes seer man af Aviserne, at Englænderne have ladet Mahratternes erkiendte Overhovedet, den saakaldte Peischwa (ikke den store Mogul – som Aviserne sige den sidste store Mogul var Schah Allum, som døde den 19de November 1806) arrestere i sin Hovedstad Poonah, ved den Hielpearmee, paa 7000 Mand, som Compagniet holder i hans Land. Hr. Elphingstone, den brittiske Resident i Poonah, (formodentlig den samme, som er bekiendt af sin Reise til Kongeriget Cabul) udførte denne Commission, og Peischwaen er fortiden i Compagniets Hænder(den nærværende Peischwa hedder Bajer Rov, den ældste Søn af den bekiendte Ragobah, Englændernes Client i forrige Tider, han blev stødt fra Thronen af Mahratte-Chefen Holkar den 25de October 1802, men den 31te f. M. sluttede han en Tractat med Englænderne, i hvilken han forpligtede sig til at optage 6000 Mand af Compagniets Tropper i sit Land foruden Artillerie, og som skulde stationeres i Provindsen Bundalkund, naar de igien vilde forskaffe ham Herredømmet over sine Lande; hvorpaa han i Maimaaned i 1803 blev indsat i Poonah af General Vellesley, og siden den Tid har været en troe Allieret af Englænderne; da han nu er fængslet af dem, saa maae de have opdaget en hemmelig Forbindelse imellem ham og de øvrige MahrattFyrster; disse Omstændigheder maa man kiende, for at forstaae Sammenhænget i de Begivenheder som have tildraget sig eller ere i Vente. De øvrige Mahratter Fyrsters Magt, Scindighs, Holcars, Mahomed Shabs, Lall Sings og Ameer Khans, anslaaes til 300,000 Mand, meest Cavallerie, dog have de ogsaa noget Artillerie; men det engelske Compagnie har ogsaa en stor Armee paa Benene, som aldrig skal have været saa talrig, og saa ypperligt organiseret). Marqvien af Hastings vil selv giøre Angrebet med den høire Fløi fra Bengalen af. General Martendale skal commandere Centrummet imod Rajahen af Berax, og Sir John Malcolm skal fra Madras af med den venstre Fløi søge at omgaae Mahratterne og understøtte Hr. Elphingstonei Poonah. Kort sagt det seer ud til en Hovedkampi Ostindien, som ved den Mangel paa Enighed, som hersker blandt de Jndiske Fyrster, ved Englændernes store Overlegenhed i Krigskonsten, ved den nærværende General-Gouverneurs bekiendte Talenter, og ved den lykkelige Omstændighed at England for Øieblikket har Fred, og at ikke den Franske eller nogen anden Europæisk Magt vil eller kan blande sig i de Jndiske Anliggender, vil sandsynligen have til Følge, at Englænderne ville underkaste sig den hele Jndiske Halvde. Forresten vil denne Krig have mærkværdige Virkninger paa den Asiatiske og selv paa den Europæiske Politik, og det vil blive et Spørgsmaal og England ikke tilsidst maae selv forfærdes over Storheden af sin Magt i Jndien, paa den anden Side kan det maaskee være politisk rigtigt, at England søger at benytte den nærværende fordeelagtige og roelige Tidspunkt for at erholde Overmagten, Ostindien inden en anden stor Magt skulde nærme sig dette Land formeget, og blive i Stand til at understøtte de indenlandske Magter mod Englænderne). J London er imidlertid alt i Bevægelse, der tales om at et Slag er forefaldet i Jndien, og at en stærk Flaade med Tropper skal sendes derhen; dog skal Compagniet have erklæret mange Officerer, som staae paa halvt Sold, og som have tilbudt deres Tieneste, at det behøver dem ikke.